《同于汝锡赏白牡丹》
唐代·王建

晓日花初吐，春寒白未凝。月光裁不得，苏合点难胜。

柔腻于云裁，新鲜掩鹤膺。统心黄倒晕，侧茎紫重棱。

乍敛看如睡，初开问欲应。并香幽蕙死，比艳美人憎。

价数千金贵，形相两眼疼。自知颜色好，愁被彩光凌。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。